rejauldu/bengali-wikipedia huggingface dataset:
মুনির আল হাদ্দাদি মোহাম্মাদ (জন্মঃ ১ সেপ্টেম্বর ১৯৯৫), যিনি মুনির নামে পরিচিত, একজন স্পেনীয় ফুটবলার যিনি স্পেনের লা লিগার দল সেভিয়ার হয়ে ফরোয়ার্ড হিসেবে খেলেন।  মুনিরের ফুটবলের হাতেখড়ি হয় স্থানীয় ক্লাব গালাপাগার এবং সান্তা আনা তে। ২০১০ সালে তিনি আতলেতিকো মাদ্রিদ এর যুব প্রকল্পে যোগ দেন। পরে ২০১১ সালে তিনি বার্সেলোনার যুব দলে যোগ দেন। বার্সেলোনা হুভেনিল দলের হয়ে তিনি ২০১৩-১৪ উয়েফা ইয়ুথ লিগ জেতেন। এই টুর্নামেন্টে তিনি সর্বোচ্চ গোলদাতা এবং সহায়তাকারী হন। ২০১৯ সালে তিনি ১০ লক্ষ ইউরোর বিনিময়ে স্পেনের আরেক ক্লাব সেভিয়ায় যোগ দেন।  মুনির তার পেশাদার জীবন শুরু করেন বার্সেলোনা বি দলের হয়ে ২০১৪ সালে। ২০১৪ সালের ২৪ অগাস্ট তার বার্সেলোনা দলে অভিষেক হয়। ২০১৬ সালে তাকে ২০১৬-১৭ মৌসুমের জন্য ধারে স্পেনীয় ক্লাব ভ্যালেন্সিয়ায় পাঠানো হয়। ২০১৭ সালে তাকে আবারও এক মৌসুমের জন্য ধারে পাঠানো হয় আরেক স্পেনীয় ক্লাব আলাভেস এ। ২০১৮ সালের জুলাইয়ে তিনি বার্সেলোনা দলে ফিরে আসেন।  মুনির স্পেন অনূর্ধ্ব-১৯ ও অনূর্ধ্ব-২১ দলে খেলেছেন। ৮ সেপ্টেম্বর ২০১৪ মুনিরের স্পেন দলে অভিষেক হয় মেসিডোনিয়ার বিপক্ষে। ২০১৮ ফিফা বিশ্বকাপ এর আগে তিনি জাতীয় দল পরিবর্তন করে মরক্কো জাতীয় দলের হয়ে খেলার জন্য ফিফা এবং কোর্ট অফ আরবিট্রেশন ফর স্পোর্টস এ আবেদন করেন কিন্তু তা প্রত্যাখ্যাত হয়।  পরিসংখ্যান  ক্লাব  ক্লাবমৌসুমলিগকোপা দেল রেইউরোপঅন্যান্যমোটউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলবার্সেলোনা বি২০১৩-১৪১১৪—১১৪২০১৪-১৫১৭৪—১৭৪মোট২৮৮—২৮৮বার্সেলোনা২০১৪-১৫১০১৩০৩০—১৬১২০১৫-১৬১৫৩৫৫৪০২০২৬৮২০১৬-১৭১০০০০০২১৩১২০১৮-১৯৭১২১২০০০১১২মোট৩৩৫১০৬৯০৪১৫৬১২ভ্যালেন্সিয়া <small>(ধারে)২০১৬-১৭৩৩৬৩১—৩৬৭আলাভেস <small>(ধারে)২০১৭-১৮৩২১০৪৪—৩৬১৪সর্বমোট১১৯২৮১৫১০৭০৪১১৪৫৩৯  আন্তর্জাতিক  জাতীয় দলসালউপস্থিতিগোল স্পেন২০১৪১০মোট১০  অর্জন ক্লাব বার্সেলোনা যুব উয়েফা ইয়ুথ লিগ: ২০১৩-১৪  বার্সেলোনা লা লিগা: ২০১৪-১৫, ২০১৫-১৬ কোপা দেল রে: ২০১৪-১৫, ২০১৫-১৬ উয়েফা চ্যাম্পিয়নস লিগ: ২০১৪-১৫ উয়েফা সুপার কাপ: ২০১৪-১৫ ফিফা ক্লাব বিশ্বকাপ: ২০১৫ স্পেনীয় সুপার কাপ: ২০১৬, ২০১৮  ব্যক্তিগত কোপা দেল রে সর্বোচ্চ গোলদাতা: ২০১৫-১৬ উয়েফা ইয়ুথ লিগ সর্বোচ্চ গোলদাতা: ২০১৩-১৪ উয়েফা ইয়ুথ লিগ সর্বোচ্চ গোলে সহায়তাকারী: ২০১৩-১৪  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:লা লিগার খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:দেপোর্তিভো আলাভেসের খেলোয়াড় বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:মরক্কী ফুটবলার বিষয়শ্রেণী:মাদ্রিদ সম্প্রদায়ের ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইউনিয়ন দেপোর্তিভা লাস পালমাসের খেলোয়াড় বিষয়শ্রেণী:ক্লাব দেপোর্তিভো লেগানেসের খেলোয়াড়
টাপাদ ইনকর্পোরেটেড iএকটি যৌথ-উদ্যোগে গঠিত নতুনধর্মী প্রতিষ্ঠান। এই প্রতিষ্ঠান এমন সফটওয়্যার তৈরি করে যার মাধ্যমে বিভিন্ন ডিভাইসের মধ্যে কন্টেন্ট এবং বিজ্ঞাপন আদান-প্রদান করা যায়। এরা এলগরিদম ব্যবহার করে ইন্টারনেট ও ডিভাইসের ডাটা বিশ্লেষণ করে বের করে এবং কোনো দুই বা ততোধিক ডিভাইস একই ব্যবহারকারীর কিনা তা বিচার করে। এরা ব্যবহারকারীর ডিভাইসগুলোর এর ব্যবহার পর্যবেক্ষণ করে ব্যবহারকারীর পছন্দ বিশ্লেষণ করে এবং সেই অনুসারে ওয়েবসাইট এবং এপ্লিকেশন এ বিজ্ঞাপন পরিবেশন করে। ২০১০ সালে টাপাদ প্রতিষ্ঠিত হয়। জুন,২০১১ এ এর মুলধন ছিল ১.৮ মিলিয়ন মার্কিন ডলার এবং মার্চ,২০১৩ এ এটি বৃদ্ধি পেয়ে ৬.৫ মিলিয়ন মার্কিন ডলারে উন্নিত হয়।   ইতিহাস    References   বিষয়শ্রেণী:ব্যবসা প্রতিষ্ঠান বিষয়শ্রেণী:নিউইয়র্ক সিটি ভিত্তিক সংগঠন
শীল বাড়ি বৃন্দাবন দাস রচিত ও সালাউদ্দিন লাভলু পরিচালিত একটি জনপ্রিয় টেলিভিশন নাটক। মূল চরিত্রে চঞ্চল চৌধুরী, এটিএম শামসুজ্জামান, বৃন্দাবন দাস সহ আরো অনেকে অভিনয় করেছিলেন।   অভিনয়ে    এটিএম শামসুজ্জামান - ঊপেন শীল  শিরিন আলম - ঊপেন শীল এর বউ  বৃন্দাবন দাস - সুকুমার শীল  চঞ্চল চৌধুরী - মহাদেব শীল  শামীম জামান - শহাদেব শীল  শাহানাজ খুশি - সুকুমার শীল এর বউ  নাদিয়া আহমেদ - মহাদেব শীল এর বউ  নুপুর - সুকুমার, মহাদেব ও শহাদেব এর বোন  পংকজ - প্রতিবেশী   কাহিনী  নাটকটি মূলত গ্রামে বসবাসরত এক হিন্দু শীল পরিবারের কাহিনী, যেখানে সন্ধ্যা আরতির বদলে বাড়িতে সর্বদা ঝগড়া-বিবাদ লেগেই থাকে। বৃদ্ধ বাবা-মা থেকে শুরু করে তাদের তিন ছেলে, এক মেয়ে ও দুই পুত্রবধূ কেউই কারো চেয়ে কম নয়। এমন সময় বাবা রাস্তায় ব্যাগভর্তি টাকা কুড়িয়ে পায়, সেই টাকা থানায় জমা দিলে বাবাকে বাড়ি থেকে বের করে দেন তার ছেলেরা।   তথ্যসূত্র    বহিঃসংযোগ    এটিএন বাংলার ইউটিউব চ্যানেলে  বিষয়শ্রেণী:বাংলাদেশী নাটক বিষয়শ্রেণী:বাংলা নাটক
লুইস এদুয়ার্দো সোয়ারেস দা সিলভা (; জন্ম: ১৬ ফেব্রুয়ারি ২০০৩; কুইয়াবানো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন লুইস এদুয়ার্দো সোয়ারেস দা সিলভা ২০০৩ সালের ১৬ই ফেব্রুয়ারি তারিখে ব্রাজিলের কুইয়াবায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
জাকারিয়া সিরাজ হাউসাউই (, ; জন্ম: ১২ জানুয়ারি ২০০১; জাকারিয়া হাউসাউই নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  ২০২২ সালে, জাকারিয়া সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। একই বছরে তিনি সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন জাকারিয়া সিরাজ হাউসাউই ২০০১ সালের ১২ই জানুয়ারি তারিখে সৌদি আরবের মদিনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জাকারিয়া সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সৌদি আরব  ২০২২  ১  ০ সর্বমোট  ১  ০  তথ্যসূত্র  বহিঃসংযোগ            বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:মদিনার ব্যক্তি বিষয়শ্রেণী:ফুটবল ফুলব্যাক বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:এশিয়ান গেমসে সৌদি আরবের প্রতিযোগী
thumb|Mosque of Raidat, Misrata, Libya thumb|Misrata Downtown Square thumb|General view of Misrata city মিসরাতা বা মিসরাতাহ (; ) উত্তর আফ্রিকার রাষ্ট্র লিবিয়ার উত্তর-পশ্চিমভাগে মিসরাতা জেলাতে অবস্থিত নগরী। এটি লিবিয়ার রাজধানী ত্রিপোলি শহর থেকে  পূর্বে ও বেনগাজি শহর থেকে  পশ্চিমে, ভূমধ্যসাগরের উপকূলে মিসরাতা অন্তরীপের কাছে অবস্থিত। এখানে প্রায় ৯ লক্ষ অধিবাসীর বাস, ফলে এটি জনসংখ্যার বিচারে লিবিয়ার ৩য় বৃহত্তম নগরী (ত্রিপোলি ও বেনগাজির পরে)। এটি মিসরাতা জেলার রাজধানী। এটি লিবিয়ার বাণিজ্যিক রাজধানী হিসেবেও পরিচিত। নগরীর সমুদ্রবন্দরটির নাম কাসর আহমাদ।  তথ্যসূত্র  বিষয়শ্রেণী:লিবিয়ার শহর
ক্যাথলিন বুহলে (পূর্বে ক্যাথলিন বাইডেন নামে পরিচিত ; জন্ম ৫ ডিসেম্বর, ১৯৬৮United States Public Records) একজন আমেরিকান স্বেচ্ছাসেবী কর্মী এবং লেখক। বুহলে মার্কিন প্রেসিডেন্ট জো বাইডেনের ছেলে হান্টার বাইডেনের প্রাক্তন স্ত্রী। ২০২২ সালের স্মৃতিকথা ইফ উই ব্রেক: অ্যা মেমোয়ার অফ ম্যারেজ, অ্যাডিকশন অ্যান্ড হিলিং-এর লেখক তিনি, যা হান্টার বাইডেনের সাথে তার বিবাহিত জীবন সম্পর্কে বিস্তারিত বর্ণনা করে।  শিকাগো, ইলিনয়ের একটি মধ্যবিত্ত ক্যাথলিক পরিবারে বুহলের জন্ম। তার মা ছিলেন একজন স্কুলশিক্ষক এবং তার বাবা ছিলেন শিকাগো হোয়াইট সোক্সের বিক্রেতা। তিনি ক্যাথলিক স্কুলে শিক্ষিত হন এবং সেন্ট মেরি'স ইউনিভার্সিটি অফ মিনেসোটা থেকে মনোবিজ্ঞানে স্নাতক ডিগ্রী অর্জন করেন।  ১৯৯২ সালের জুলাই মাসে বুহলে তৎকালীন সিনেটর জো বাইডেন এবং নিলিয়া হান্টার বাইডেনের ছেলে, হান্টার বাইডেনের সাথে দেখা করেন। সেসময় তারা দুজন ওরেগনের পোর্টল্যান্ডে একটি ক্যাথলিক চার্চে জেসুইট স্বেচ্ছাসেবক হিসাবে কাজ করছিলেন। বুহলে তাদের সম্পর্কের তিন মাসের মাথায় গর্ভবতী হয়েছিলেন এবং দুজনে ১৯৯৩ সালের জুলাই মাসে বিয়ে করেছিলেন। বাইডেন এবং বুহলে ওয়াশিংটন, ডিসিতে চলে আসেন, যেখানে তার স্বামী জর্জটাউন বিশ্ববিদ্যালয়ে আইনের ছাত্র ছিলেন। ২১ ডিসেম্বর, ১৯৯৩ সালে তাদের প্রথম কন্যা, নাওমি কিং বাইডেনের জন্ম হয়। পরিবারটি পরবর্তীতেউইলমিংটন, ডেলাওয়্যারে সংসার শুরু করেন এবং ১৯৯৭ সালে আমেরিকান বিপ্লবের আগেই একটি এস্টেট কেনেন। ফিলাডেলফিয়ায় ফেডারেল প্রসিকিউটর হিসাবে কাজ করার সময় বুহলের ভাসুর বিউ বাইডেন তাদের সাথে থাকতে চলে আসেন। ২০০০ সালের ৯ সেপ্টেম্বর তিনি তাদের দ্বিতীয় কন্যা ফিনেগান জেমস বাইডেনের জন্ম দেন। ২০০১ সালে, তিনি তাদের তৃতীয় কন্যা রবার্টা মেবেল "মেইজি" বাইডেনের জন্ম দেন। পরিবারটি ওয়াশিংটন, ডিসিতে ফিরে আসে এবং টেনলিটাউনে একটি বাড়ি ভাড়া নেয়। যখন তার শ্বশুর এবং সৎ শাশুড়ি জিল বিডেন যথাক্রমে মার্কিন যুক্তরাষ্ট্রের ভাইস প্রেসিডেন্ট এবং সেকেন্ড লেডি হিসেবে দায়িত্ব পালন করছিলেন, বুহলে ফার্স্ট লেডি মিশেল ওবামার সাথে ঘনিষ্ঠ বন্ধু হয়ে ওঠেন।  ২০১৫ সালে, বাইডেনের মাত্রাতিরিক্ত মদ্যপান এবং মাদকাসক্তির কারণে বুহলে এবং বাইডেন আনুষ্ঠানিকভাবে আলাদা হয়ে যান। ২০১৬ সালের ৯ ডিসেম্বরে বুহলে বিবাহবিচ্ছেদের জন্য আবেদন করেছিলেন এবং ২৩ ফেব্রুয়ারি, ২০১৭ তে তিনি বাইডেনের সম্পদ জব্দ করার জন্য কলম্বিয়া জেলার সুপিরিয়র কোর্টে একটি প্রস্তাবপত্র দাখিল করেছিলেন। এই সময়ে, তার স্বামী তার মৃত ভাইয়ের স্ত্রী হ্যালি অলিভার বাইডেনের সাথে সম্পর্কে জড়ান। ওই বছরের শেষের দিকে তাদের বিবাহবিচ্ছেদ চূড়ান্ত হয়। ২০১৯ সালে তিনি আনুষ্ঠানিকভাবে বাইডেন থেকে তার উপাধি পরিবর্তন করে তার প্রথম নাম বুহলে রেখেছিলেন।  বাইডেনের সাথে তার বিয়ে এবং তার মাদকাসক্তি সম্পর্কে তিনি "ইফ উই ব্রেক: এ মেমোয়ার অফ ম্যারেজ, অ্যাডিকশন এবং হিলিং শিরোনামের একটি স্মৃতিকথামূলক বই লিখেছেন। বইটি ২০২২ সালের জুন মাসে প্রকাশিত হয়েছিল   ব্যক্তিগত জীবন  বুহলে ওয়াশিংটন, ডিসিতে থাকেন। সেখানে তিনি অভাবী লোকদের সহযোগিতা করার জন্য একটি মহিলা ক্লাব শুরু করেছিলেন।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:২০শ শতাব্দীর মার্কিন নারী বিষয়শ্রেণী:মার্কিন নারী স্মৃতিকথাকার বিষয়শ্রেণী:বাইডেন পরিবার বিষয়শ্রেণী:জীবিত ব্যক্তি বিষয়শ্রেণী:হান্টার বাইডেন বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন স্মৃতিকথাকার বিষয়শ্রেণী:২১শ শতাব্দীর মার্কিন লেখক
মায়া সেন (জন্মঃ মায়া গুপ্ত; ২০ নভেম্বর ১৯২৮ - ২০ ফেব্রুয়ারি ২০১২) ছিলেন একজন ভারতীয় বাঙালি রবীন্দ্র সঙ্গীত শিল্পী ও সঙ্গীত শিক্ষিকা। মায়া সেনের জন্ম আসামের কাছাড় জেলার বদরপুরে। তার পিতা ছিলেন পেশায় চিকিৎসক। তার কাকা ছিলেন ভারতের স্বাধীনতা আন্দোলনের স্বনামধন্য বাঙালি বিপ্লবী দীনেশ গুপ্ত।   শিক্ষা  কাকা দীনেশ গুপ্ত চাইতেন মায়া সেন যেন শান্তিনিকেতনে অধ্যয়ন করেন। শান্তিনিকেতনে শিক্ষালাভের জন্য তাকে পাঠানো হলে ১৯৪৯ সালে তিনি শান্তিনিকেতনে গান, এস্রাজ এবং সেতার শেখার যাত্রা শুরু করেন। সেখানকার সঙ্গীতভবন থেকে স্নাতক হন। তিনি এম. এ পড়া শুরু করেন ও বাংলা সাহিত্যে স্নাতকোত্তর ডিগ্রি লাভ করেন।   সঙ্গীত জীবন  প্রারম্ভিক সঙ্গীত জীবন  সুবিনয় রায়ের মতো তিনিও ভি. ভি. ওয়াঝেলওয়ারের কাছে শাস্ত্রীয় সঙ্গীত শেখেন তথা অশেষচন্দ্র বন্দ্যোপাধ্যায়ের কাছে এস্রাজ ও সেতারের শিক্ষা নেন। তিনি রবীন্দ্রসঙ্গীত গুরু শৈলজারঞ্জন মজুমদারের ছাত্রী ছিলেন।   সঙ্গীতের প্রশিক্ষণ  ১৯৫৫ সালে কলকাতা শহরে অবস্থিত সঙ্গীত নাটক অকাদেমিতে সঙ্গীতশিক্ষিকা হিসেবে মায়া সেন যুক্ত হন। ১৯৬১ সালে তৎকালীন প্রধানমন্ত্রী জওহরলাল নেহরু কলকাতায় রবীন্দ্রভারতী বিশ্ববিদ্যালয়ের উউদ্ভোধন করার পরবর্তীতে তিনি সেখানে অধ্যাপিকা নিযুক্ত হন। বালীগঞ্জ প্লেসের কাছে তার বাড়িতে প্রতিষ্ঠিত হয় আনন্দধ্বনি সংস্থা। রবীন্দ্রসঙ্গীত প্রসারের ক্ষেত্রে মায়া সেন যথেষ্ট গুরুত্বপূর্ণ ভূমিকা গ্রহণ করেন। বহু রবীন্দ্রসঙ্গীত শিল্পীরই গানের তালিম হয়েছে তার কাছে। অপালা বসু, শমিতা মুখোপাধ্যায়, বিভা সেনগুপ্ত, জয়তী ঘোষ, ভাস্বতী দত্ত, স্বাগতালক্ষ্মী দাশগুপ্ত, রচয়িতা রায়, শ্রাবণী সেন ও ঋদ্ধি বন্দ্যোপাধ্যায়ের মতো প্রমুখ শিল্পী ছিলেন তার ছাত্রী।  গান রেকর্ড করা এবং গানের প্রশিক্ষণ দেওয়া এই দুইয়ের সমন্বয়ে তিনি নিজেকে পারদর্শীভাবে রবীন্দ্রসঙ্গীতের জগতে প্রতিষ্ঠা করেন।   ব্যক্তিগত জীবন  ১৯৫৫ সালে ত্রিদিবকুমার সেনের সঙ্গে বিবাহসূত্রে আবদ্ধ হন তিনি। দীর্ঘ অসুস্থতার পর ২০১২ সালের ২০শে ফেব্রুয়ারি সকাল সোয়া ৮টা বেজে দশ মিনিটে কলকাতার নিজ বাসভবনে তিনি পরলোকগমন করেন।   রেকর্ড-তালিকা    রবীন্দ্র সংগীতে জনপ্রিয় গানগুলির তালিকা   তার কন্ঠে জনপ্রিয় হওয়া গানগুলির মধ্যে অন্যতম হলো:  সন্ধ্যা হলো গো ও মা  অন্ধজনে দেহ আলো  দাঁড়াও মন অনন্ত ব্রহ্মান্ডমাঝে  আজি মম জীবনে  বড়ো বিস্ময় লাগে  আজ কিছুতেই যায় না মনের ভার  হে মহাজীবন হে মহামরণ  কেন রে চাস ফিরে ফিরে  তথ্যসূত্র  বিষয়শ্রেণী:১৯২৮-এ জন্ম বিষয়শ্রেণী:২০১২-এ মৃত্যু বিষয়শ্রেণী:বাঙালি হিন্দু বিষয়শ্রেণী:বাঙালি সঙ্গীতশিল্পী বিষয়শ্রেণী:রবীন্দ্রসঙ্গীত শিল্পী বিষয়শ্রেণী:ভারতীয় গায়িকা বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:হিন্দু সঙ্গীত পরিবেশনকারী বিষয়শ্রেণী:কলকাতার সঙ্গীতশিল্পী
থাম্ব|500px|ইউটিসি−১০: নীল (ডিসেম্বর), কমলা (জুন), হলুদ (সারা বছর ধরে), হালকা নীল - সমুদ্র অঞ্চলসমূহ  ইউটিসি−১০:০০ হল একটি অফসেট সময়, যা ইউটিসি সময় থেকে ১০:০০ ঘণ্টা পিছিয়ে। এই সময় ব্যবহার করা হয়: হাওয়াই, আলাস্কা, ফরাসি পলিনেশিয়া এবং কুক দ্বীপপুঞ্জ (নিউজিল্যান্ড)।   মান সময় হিসাবে (সারা বছর)      (মার্কেসাস দ্বীপ বাদে এবং গ্যাম্বিয়ার দ্বীপ)       (হাওয়াই–আলেউসিয়ান সময় অঞ্চল)    মার্কিন যুক্তরাষ্ট্র ক্ষুদ্র ও পার্শ্ববর্তী দ্বীপপুঞ্জ  জনস্টন অ্যাটল   মান সময় হিসাবে (উত্তর গোলার্ধে শীতকাল)     আলাস্কা  আলেউসিয়ান দ্বীপ ১৬৯.৩০ °পশ্চিম   ইতিহাসিক পরিবর্তন     লাইন দ্বীপপুঞ্জ – সহ কিরীটিমতি (ক্রিসমাস দ্বীপ) ২৪ ঘণ্টা অগ্রিম (থেকে ইউটিসি+১৪:০০) ৩১ ডিসেম্বর ১৯৯৪ এড়িয়ে আন্তর্জাতিক তারিখ লাইনের পূর্ব গোলার্ধের পাশে।   – সামোয়ার সময় ২৪ ঘণ্টা অগ্রিম (থেকে ইউটিসি+১৪:০০) এর পূর্ব গোলার্ধে দিকে আন্তর্জাতিক তারিখ রেখা ৩০ ডিসেম্বর, ২০১১ এড়িয়ে যান।   তথ্যসূত্র    আন্তর্জাতিক তারিখ রেখা   বিষয়শ্রেণী:ইউটিসি অফসেট
রোয়া সাদাত (জন্ম ১৯৮১) একজন আফগান চলচ্চিত্র প্রযোজক এবং পরিচালক। তিনি তালিবান যুগে আফগান চলচ্চিত্রের ইতিহাসে প্রথম নারী পরিচালক ছিলেন এবং নারী নির্যাতন ও নিষিদ্ধকরণ বিষয় নিয়ে চলচ্চিত্র ও তথ্যচিত্র তৈরির উদ্যোগ নিয়েছিলেন। দেশে তালেবান শাসনের পতনের পর, তিনি তার আত্মপ্রকাশের চলচ্চিত্র থ্রি ডটস বানিয়েছেন। এই চলচ্চিত্রে তিনি নয়টির মধ্যে ছয়টি পুরস্কার পান যাতে সেরা পরিচালক এবং সেরা চলচ্চিত্র অন্তর্ভুক্ত ছিল। ২০০৩ সালে, তিনি এবং তার বোন আলকা সাদাত রোয়া ফিল্ম হাউস প্রতিষ্ঠা করেন এবং এর মাধ্যমে ৩০ টিরও বেশি তথ্যচিত্র এবং চলচ্চিত্র তৈরি করেন। তিনি এখন টেলিভিশন ধারাবাহিক বাহাস্ট খামোশ শিরোনামের কাজের সাথে জড়িত।  জীবনী  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:নারী চলচ্চিত্র প্রযোজক বিষয়শ্রেণী:সাহসিকতা পুরস্কার বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:১৯৮৩-এ জন্ম বিষয়শ্রেণী:আফগানিস্তানে নারী বিষয়শ্রেণী:আফগান নারী চলচ্চিত্র পরিচালক বিষয়শ্রেণী:আফগান চলচ্চিত্র পরিচালক
শিবদাস ঘোষ (১৯২৩ – ৫ অগস্ট, ১৯৭৬) হলেন ভারতের মার্কসবাদী দার্শনিক ও চিন্তানায়ক। তিনি ভারতের সাম্যবাদী দল সোশ্যালিস্ট ইউনিটি সেন্টার অফ ইন্ডিয়া (এসইউসিআই)-এর প্রতিষ্ঠাতা-সাধারণ সম্পাদক। তিনি ভারতের বিপ্লবের স্তর নির্ধারণ করে মার্কসবাদী দর্শনকে ভারতবর্ষের মাটিতে প্রয়োগ করে কীভাবে সমাজতান্ত্রিক বিপ্লব সম্পূর্ণ করা যায়, তার পথনির্দেশ করেন।  জন্ম শিবদাস ঘোষের জন্ম ঢাকা জেলার সুভদ্যা গ্রামে। পিতার নাম হরেন্দ্রনারায়ণ ঘোষ। নিম্নমধ্যবিত্ত পরিবারের সন্তান ছিলেন। গ্রামের স্কুল থেকে ম্যাট্রিক পাশ করেন। ১৩ বছর বয়সে অনুশীলন সমিতির আহ্বানে স্বাধীনতা আন্দোলনে যুক্ত হন। প্রথম জীবনে মানবেন্দ্রনাথ রায়ের গভীর পাণ্ডিত্যে আকৃষ্ট হয়েছিলেন। ১৯৪০ সালে নবগঠিত রেভোলিউশন্যারি সোশ্যালিস্ট পার্টি বা আরএসপি-র সঙ্গে যুক্ত হন। ১৯৪২ সালে যোগ দেন ভারত ছাড়ো আন্দোলনে। এই সময় আত্মগোপন করে থাকেন কিছুকাল। তারপর গ্রেফতার হয়ে তিন বছর জেলে কাটান। ১৯৪৮ সালে আরএসপি-র কিছু কর্মী নিয়ে গঠন করেন সোশ্যালিস্ট ইউনিটি সেন্টার অফ ইন্ডিয়া বা এসইউসিআই।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭১৩,   রচিত গ্রন্থ  তাৃর রচিত পুস্তিকাগুলির মধ্যে উল্লেখযোগ্য হচ্ছে  কেন ভারতবর্ষের মাটিতে এস ইউ সি আই একমাত্র সাম্যবাদী দল  মার্কসবাদ ও মানবসমাজের বিকাশ প্রসঙ্গে  শ্রমিক আন্দোলনের বিপ্লবী দৃষ্টিভঙ্গি কী হবে  গণআন্দোলনের সমস্যা প্রসঙ্গে  ভারতবর্ষের কৃষি সমস্যা ও চাষী আন্দোলন প্রসঙ্গে  গণআন্দোলনে বিপ্লবী নেতৃত্ব কেন চাই  ১৫ই আগস্টের স্বাধীনতা ও গণ মুক্তির সমস্যা  গণআন্দোলনের সমস্যা ও ছাত্রদের কর্তব্য   ছাত্র ও যুব সমাজের কর্বত্য  চীনের সাংস্কৃতিক বিপ্লব   ভারতের সাংস্কৃতিক আন্দোলন ও আমাদের কর্তব্য    ফ্যাসিবাদ ও বাম-গণতান্ত্রিক আন্দোলনে নৈতিকতার সংকট   কমরেড সুবোধ ব্যানার্জী স্মরণে   শরৎচন্দ্রের মূল্যায়ন প্রসঙ্গে  তাঁর রচিত গ্রন্থগুলি "শিবদাস ঘোষ নির্বাচিত রচনাবলী' নামে চার খণ্ডে প্রকাশিত হয়েছে।   বহিঃসংযোগ   Why SUCI is the only genuine Communist Party in India  SUCI Central Committee's Homage to Shibdas Ghosh  Marxists Internet Archive: Shibdas Ghosh    তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:ভারতের সমাজতান্ত্রিক ঐক্য কেন্দ্র (কমিউনিস্ট) বিষয়শ্রেণী:ভারতের সমাজতান্ত্রিক ঐক্য কেন্দ্র (কমিউনিস্ট) এর রাজনীতিবিদ বিষয়শ্রেণী:মার্ক্সবাদী লেখক বিষয়শ্রেণী:ভারতীয় রাজনৈতিক লেখক বিষয়শ্রেণী:ভারতীয় সাম্যবাদী বিষয়শ্রেণী:ভারতীয় নাস্তিক বিষয়শ্রেণী:অনুশীলন সমিতি বিষয়শ্রেণী:ভারতীয় রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:পশ্চিমবঙ্গের ব্যক্তি বিষয়শ্রেণী:২০শ শতাব্দীর ভারতীয় প্রাবন্ধিক বিষয়শ্রেণী:বাংলাদেশী পুরুষ লেখক বিষয়শ্রেণী:ভারতীয় পুরুষ লেখক বিষয়শ্রেণী:ভারতীয় মার্ক্সবাদী লেখক বিষয়শ্রেণী:স্তালিনবাদ বিষয়শ্রেণী:সংশোধনবাদ বিরোধী বিষয়শ্রেণী:ভারতীয় সাম্যবাদী লেখক বিষয়শ্রেণী:বাঙালি লেখক বিষয়শ্রেণী:ঢাকার লেখক বিষয়শ্রেণী:২০শ শতাব্দীর বাংলাদেশী ব্যক্তি বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি বিষয়শ্রেণী:ভারতীয় সংবাদপত্রের সাংবাদিক
১৮৮৯ সালে ব্রাসেলসে খ্রিস্টের প্রবেশ () হল বেলজীয় চিত্রকর জেমস এনসোরের আঁকা একটি চিত্রকর্ম। পাম রবিবারে উদযাপিত জেরুজালেমে যিশুর বিজয়ী প্রবেশকে ব্যঙ্গ করে আঁকা এই চিত্রকর্মটি এনসোরের সবচেয়ে বিখ্যাত রচনা এবং একে বহির্মুদ্রাবাদের অগ্রদূত হিসাবে বিবেচনা করা হয়।   ইতিহাস  চিত্রটি লেস এক্সএক্স প্রত্যাখ্যান করেছিল এবং ১৯২৯ সাল পর্যন্ত এটি কোথাও প্রদর্শিত হয়নি, তাঁর জীবদ্দশায় এটি কেবল তার স্টুডিওতে প্রদর্শিত হয়েছিল।  এটি ১৯৪৭ থেকে ১৯৮৩ সাল পর্যন্ত রয়্যাল মিউজিয়াম অফ ফাইন আর্টস অ্যান্টওয়ার্পে এবং ১৯৮৩ সাল থেকে ১৯৮৭ সাল পর্যন্ত কুনস্টাউস জুরিখে প্রদর্শিত হয়েছিল। এটি ১৯৭৬ সালে শিকাগোর আর্ট ইনস্টিটিউট এবং গুগেনহাইম যাদুঘরে প্রদর্শিত হয়েছিল।  চিত্রটি বর্তমানে লস অ্যাঞ্জেলেসের গেটি সেন্টারে স্থায়ীভাবে প্রদর্শিত রয়েছে। দুই শতাব্দীব্যাপী গণতন্ত্র এবং সমাজতন্ত্রের ইতিহাস তুলে ধরতে স্টেফান জোনসনের নির্বাচিত মাত্র তিনটি চিত্রের মধ্যে এটি একটি।   তথ্যসূত্র    বহিঃসংযোগ   বিষয়শ্রেণী:১৮৮৮-এর চিত্রকর্ম বিষয়শ্রেণী:জেমস এনসোরের আঁকা চিত্রকর্ম বিষয়শ্রেণী:বেলজীয় চিত্রকর্ম বিষয়শ্রেণী:১৯শ শতাব্দীর চিত্রকর্ম
গণ্ডেরবাল' ()  জম্মু ও কাশ্মীরের একটি নবগঠিত জেলা। এটিতে ৬টি তহশিল রয়েছে, সেগুলি হল - গন্ডেরবাল তহসিল, তুল্লামুল্লা, ওয়াকুরা, লার, কঙ্গন এবং গুন্ড।  ঐতিহাসিক স্থান এবং অবশেষ নরনাগ মন্দির ছাড়া আর কোন উল্লেখযোগ্য প্রাচীন ভবন বা প্রত্নতাত্ত্বিক স্থান এখানে আর পাওয়া যায় না - যেহেতু সুলতান সিকান্দার বুটশিকানের শাসনকালে এই অঞ্চলের বেশিরভাগ প্রাচীন স্থাপত্যগুলি ধ্বংস করা হয়েছিল।  ক্ষীর ভবানী ক্ষীর ভবানী হল তুল্লামুল্লা গ্রামে একটি পবিত্র ঝরনার উপরে নির্মিত দেবী ভবানীর উদ্দেশ্যে উৎসর্গ করা একটি মন্দির। ক্ষীর শব্দটি হল ভাত ও দুধ নির্মিত মিষ্টান্ন, যা দেবীকে প্রসন্ন করার জন্য ঝরনাকে দেওয়া হয়, এবং হিন্দু দেবদেবীদের রীতি অনুসারে সেটি মন্দিরের নামে অন্তর্ভুক্ত হয়ে গেছে।  নরনাগ মন্দির নরনাগ মন্দির দেশের অন্যতম গুরুত্বপূর্ণ প্রত্নতাত্ত্বিক স্থান। হারমুখ পর্বতের কোলে নরনাগ মন্দির অবস্থিত, শ্রীনগর শহর থেকে প্রায়  দূরে। এই স্থানে একে অপরের মুখোমুখি অনেকগুলি মন্দির আছে, প্রায়  দূরত্বে। ঐতিহাসিকরা বলেছেন যে, অষ্টম শতাব্দীতে শাসক ললিতদাতিয়া মুক্তাদিয়া মন্দিরটি ভগবান শিবকে উৎসর্গ করেন। এটা বিশ্বাস করা হয় যে, রাজা অবন্তীবর্মন এই মন্দির দর্শন করেছিলেন এবং ভূতশেরে স্নানের জন্য একটি স্তম্ভমূল দান করেছিলেন। আজও এই মন্দিরটির নির্মাতাদের শিল্প এবং দক্ষতা দেখে অবাক হয়ে যেতে হয়। এর চিত্তাকর্ষক স্থাপত্যটি অষ্টম শতাব্দীর গৌরবময় অতীত এবং বিশাল শিল্পকে প্রকাশ করে। সরকার সম্প্রতি এটিকে দখলদারি থেকে রক্ষা করার জন্য প্রাচীর তৈরি করেছে এছাড়া আর অন্য কিছুই এর জন্য করা হয়নি। এটি এখন ধ্বংসস্তূপে পড়ে আছে যার মধ্যে কেবল ক্ষীণ কিছু চিহ্নই টিঁকে আছে।  ভূগোল thumb|গুণ্ড গ্রাম গন্ডেরবাল জেলাটির সদর দপ্তর গণ্ডেরবাল শহরের স্থানাঙ্ক । এর গড় উচ্চতা সমুদ্রতল থেকে  উপরে, এবং এটি শ্রীনগর শহর থেকে প্রায়  দূরে।  গন্ডেরবাল জেলাটি সিন্ধু নদ জুড়ে বিস্তৃত। নদীটি জেলার বেঁচে থাকার একমাত্র সাধন হিসাবে বিবেচিত হয়। এটি জম্মু ও কাশ্মীরের একমাত্র নদী, যেখানে তিনটি জলবিদ্যুৎ কেন্দ্র চালু রয়েছে; এ ছাড়া নদীটি সেচের জন্য জল সরবরাহ করে, জেলার জনসংখ্যার ৮০% কৃষিকাজের সাথে জড়িত। এই নদীর বালি (বাজরি)র উন্নত গুণমানের জন্য এই অঞ্চলের একটি অর্থকরী পণ্য হিসেবে বিবেচিত।  জলবায়ু গণ্ডেরবাল জেলার জলবায়ু পুরো কাশ্মীর উপত্যকার আবহাওয়ার সমস্ত বৈশিষ্ট্যযুক্ত। জুলাইয়ের উত্তাপে, সিন্ধু নদের বাতাস আরামদায়ক। স্যার ওয়াল্টার লরেন্স তাঁর দ্য ভ্যালি অব কাশ্মীর'' বইটিতে লিখেছেন যে, অক্ষাংশের দিক দিয়ে কাশ্মীরের সঙ্গে এশিয়ার পেশোয়ার, বাগদাদ এবং দামাস্কাসের সঙ্গে: মরোক্কোতে ফেজ এর সঙ্গে: এবং আমেরিকা সাউথ ক্যারোলিনার সঙ্গে মিল রয়েছে, তবে এটি সেসব দেশের কোনও বৈশিষ্ট্যই উপস্থাপন করে না। জনগণ মে মাসের শেষ অবধি কাশ্মীরের জলবায়ুকে সুইজারল্যান্ডের মত, এবং জুলাই ও আগস্টে দক্ষিণ ফ্রান্সের মত মনে করে। তবে কাশ্মীরকে যে কোনও একটি জলবায়ু বা বৈশিষ্ট্যযুক্ত দলের বলে মনে করা অসম্ভব। প্রতি শত ফুট উচ্চতায় জলবায়ু এবং উদ্ভিদের কিছুটা নতুন পর্যায় দেখা যায়।  আরও দেখুন নওয়াবাগ গণ্ডেরবাল ওয়াকুরা  তথ্যসূত্র  বহিঃসংযোগ  বিষয়শ্রেণী:জম্মু ও কাশ্মীরের জেলা বিষয়শ্রেণী:গণ্ডেরবাল জেলা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ --আফতাব (আলাপ) ১৬:৪৯, ১৭ মার্চ ২০১৬ (ইউটিসি) লুৎফা সানজিদা   – (অপসারণের প্রস্তাবনা দেখুনলগ দেখুন) () উইকিপিডিয়ায় থাকার মতো বিশেষ ব্যক্তি নন Nahid Hossain (আলাপ) ০৩:২২, ১০ মার্চ ২০১৬ (ইউটিসি)  ব্যক্তির উল্লেখযোগ্যতা মোটেও বিশ্বকোষীয় নয়।  – তানভির (আলাপ) ০৮:০১, ১০ মার্চ ২০১৬ (ইউটিসি)  করছি --কায়সার আহমাদ (আলাপ) ০৮:১৪, ১০ মার্চ ২০১৬ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।